CELEX: 31992R2922
Language: el
Date: 1992-10-07 00:00:00
Title: Κανονισμός (ΕΟΚ) αριθ. 2922/92 της Επιτροπής της 7ης Οκτωβρίου 1992 περί καθορισμού των επιτοκίων που εφαρμόζονται για τον υπολογισμό των δαπανών χρηματοδοτήσεως των παρεμβάσεων που συνίστανται σε αγορά, αποθεματοποίηση και διάθεση

Avis juridique important

|

31992R2922

Κανονισμός (ΕΟΚ) αριθ. 2922/92 της Επιτροπής της 7ης Οκτωβρίου 1992 περί καθορισμού των επιτοκίων που εφαρμόζονται για τον υπολογισμό των δαπανών χρηματοδοτήσεως των παρεμβάσεων που συνίστανται σε αγορά, αποθεματοποίηση και διάθεση  

Επίσημη Εφημερίδα αριθ. L 292 της 08/10/1992 σ. 0020 - 0020

ΚΑΝΟΝΙΣΜΟΣ (ΕΟΚ) αριθ. 2922/92 ΤΗΣ ΕΠΙΤΡΟΠΗΣ  της 7ης Οκτωβρίου 1992  περί καθορισμού των επιτοκίων που εφαρμόζονται για τον υπολογισμό των δαπανών χρηματοδοτήσεως των παρεμβάσεων που συνίστανται σε αγορά, αποθεματοποίηση και διάθεσηΗ  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1883/78 του Συμβουλίου της 2ας Αυγούστου 1987 περί των γενικών κανόνων χρηματοδοτήσεως των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων (1), όπως τροποποιήθηκε τελευταία  από τον κανονισμό (ΕΟΚ) αριθ. 787/89 (2), και ιδίως το άρθρο 5,  Εκτιμώντας:  ότι το άρθρο 3 του κανονισμού (ΕΟΚ) αριθ. 411/88 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 1644/89 (4), προβλέπει ότι το ενιαίο επιτόκιο που χρησιμοποιείται για τον υπολογισμό των δαπανών χρηματοδοτήσεως των παρεμβάσεων  αντιστοιχεί στα επιτόκια που διαπιστώθηκαν από τη Στατιστική Υπηρεσία των Ευρωπαϊκών Κοινοτήτων για το Ecu με προθεσμία τριών μηνών και προθεσμία δώδεκα στην Ευρωαγορά σταθμίζοντας αυτά αντίστοιχα με 1/3 και 2/3-  ότι η Επιτροπή καθορίζει το επιτόκιο αυτό πριν από την αρχή κάθε λογιστικής περιόδου του ΕΓΤΠΕ, τμήμα Εγγυήσεων, με βάση τα επιτόκια που διαπιστώθηκαν κατά τη διάρκεια των έξι μηνών που προηγούνται του καθορισμού-  ότι το άρθρο 4 παράγραφος 1 του κανονισμού (ΕΟΚ) αριθ. 411/88 προβλέπει τον καθορισμό ειδικού επιτοκίου για ένα κράτος μέλος που έχει υποστεί, κατά τη διάρκεια τουλάχιστον έξι μηνών, δαπάνη επιτοκίου μικρότερη από το ενιαίο επιτόκιο που καθορίστηκε για  την Κοινότητα- ότι οι δαπάνες αυτές γνωστοποιούνται από τα κράτη μέλη στην Επιτροπή πριν από το τέλος του οικονομικού έτους- ότι ελλείψει ανακοινώσεων από το ένα κράτος μέλος, το ποσοστό των δαπανών του επιτοκίου που πρέπει να εφαρμοστεί καθορίζεται με  βάση το επιτόκιο αναφοράς που εμφαίνεται στο παράρτημα του εν λόγω κανονισμού-  ότι είναι σκόπιμο να καθοριστούν τα επιτόκια για το λογιστικό έτος 1993, σύμφωνα με τις διατάξεις αυτές-  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής του ΕΓΤΠΕ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για τις δαπάνες που καταλογίζονται στο οικονομικό έτος 1993 του ΕΓΤΠΕ, τμήμα Εγγυήσεων:  - το επιτόκιο που προβλέπεται στο άρθρο 3 του κανονισμού (ΕΟΚ) αριθ. 411/88 καθορίζεται σε 10,3 %,  - το ειδικό επιτόκιο που προβλέπεται στο άρθρο 4 του κανονισμού (ΕΟΚ) αριθ. 411/88 καθορίζεται σε:  10 % για τη Γαλλία,  9,5 % για την Ιρλανδία,  8,3 % για τις Κάτω Χώρες,  9,9 % για το Ηνωμένο Βασίλειο.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Οκτωβρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 7 Οκτωβρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 216 της 5. 8. 1978, σ. 1. (2) ΕΕ αριθ. L 85 της 30. 3. 1989, σ. 1. (3) ΕΕ αριθ. L 40 της 13. 2. 1988, σ. 25. (4) ΕΕ αριθ. L 162 της 13. 6. 1989, σ. 18.